Virgil van Dijk

Virgil van Dijk (* 8. júl 1991, Breda, Holandsko) je holandský profesionálny futbalista, ktorý hrá ako stredný obranca a je kapitánom Liverpoolu a národného tímu Holandska. Van Dijk je všeobecne považovaný za jedného z najlepších obrancov na svete. Je známy svojou silou, vodcovskými schopnosťami a silou, a hrou hlavou vo vzduchu.
Je jediným obrancom, ktorý vyhral cenu UEFA pre najlepšieho hráča roka a skončil na druhom mieste v Zlatej lopte aj v kategórii Najlepší hráč FIFA pre mužov za rok 2019. Van Dijk bol tiež vybraný do FIFPRO World XI v troch rôznych rokoch.
Skorý život.
Van Dijk sa narodil v Brede holandskému otcovi Ronovi Van Dijkovi a afro-surinamskej matke Hellen Chin Fo Sieeuw. Má mladšieho brata a sestru, ktorí sú od neho mladší o dva a desať rokov. Jeho otec opustil rodinu, keď mal 11 rokov. Van Dijk najprv chvíľu žil so svojím otcom, než sa rozhodol vrátiť späť k matke. Potom s ním jeho otec prerušil kontakt. To je aj dôvod, prečo na drese nosí meno „Virgil“ namiesto „Van Dijk“.
Začal hrať futbal v mládežníckom tíme na WDS'19 a následne sa pripojil do klubu Willem II vo veku 8 rokov. Svoj čas hrania v akadémii Willem II spojil s prácou na čiastočný úväzok ako umývač riadu. Van Dijk toto obdobie opísal takto: „V tom čase som nemal zmluvu. Nemyslel som si, že vo futbale nemám žiadnu budúcnosť, ale tiež som vedel, že musím pracovať, aby som si zarobil nejaké peniaze.“
Van Dijk neúspešne figuroval ako pravý obranca následne bol v roku 2008 presunutý do pozície stredného obrancu. Keď mal 17 rokov narástol o približne 18 centimetrov. Napriek pozičnému posunu a Van Dijkovmu fyzickému rastu, si vtedajší tréner rezerv Willemu II Edwin Hermans myslel, že má „príliš veľa obmedzení“, ktoré mu bránili preniknúť do prvého tímu. Klub mu preto nechcel ponúknuť zmluvu. Van Dijk následne ako 19 ročný odišiel v roku 2010 zadarmo do FC Groningen po tom ako ho skatuoval bývalý holandský reprezentant Martin Koeman, ktorý v tom čase pre klub pracoval.
Klubová kariéra.
Groningen.
Svoj profesionálny debut v klube absolvoval 1. mája 2011, keď v 72. minúte nastúpil ako náhradník za Pettera Anderssona pri víťazstve 4:2 s ADO Den Haag. 29. mája a proti rovnakému súperovi prvýkrát nastúpil za Groningen v základnej zostave a strelil svoje prvé profesionálne góly, keď dvakrát vsietil pri výhre 5:1 v zápase play-off Európskej ligy UEFA.
Počas sezóny 2011/2012 v Eredivisie Van Dijk odohral 23 ligových zápasov. Svoj prvý gól strelil 30. októbra 2011 pri víťazstve 6:0 s Feyenoordom. Hneď po svojich 20. narodeninách musel byť Van Dijk hospitalizovaný s pokročilou apendicitídou, zápalom pobrušnice a otravou obličiek. Zdravotnícky personál FC Groningen a miestna nemocnica predtým tieto choroby nerozpoznali. Virgil musel podstúpiť operáciu na záchranu života. V nemocnici strávil 13 dní, stratil takmer 15 kíl a 10 dní nemohol chodiť.
Van Dijkovi trvalo niekoľko mesiacov, kým sa úplne zotavil. V lete 2012 sa vrátil a opäť sa zapojil do výberu Groninengu. Napriek tomu, že klub mal premenlivú sezónu Van Dijk svojimi výkonmi vynikal. Hral v strede obrany spolu s veteránom Keesom Kwakmanom.
V lete 2013 bol Van Dijk kandidátom na posilnenie obrany PSV, ale klub sa nakoniec rozhodol pre Jeffreyho Brumu ako nového stredného obrancu. Ponuky na prestup do Brighton &amp; Hove Albion FC alebo FK Krasnodar, ktoré chceli splniť požadovanú prestupovú cenu riaditeľa FC Groningen Hansa Nijlanda, odmietol samotný Van Dijk.
Van Dijk v skutočnosti uprednostňoval prestup do špičkového holandského klubu a kontaktoval samotného Marca Overmarsa prostredníctvom riaditeľa Nijlanda a jeho agenta, aby prediskutovali možný prestup do AFC Ajax. Klub, ktorý v tom čase hľadal nového stredného obrancu sa však rozhodol neopätovať Van Dijkov záujem a nakoniec podpísal Mikea van der Hoorna z FC Utrecht.
Celtic.
Sezóna 2013/2014.
21. júna 2013 Van Dijk podpísal zmluvu na štyri roky s Celticom za poplatok približne 2,6 £ milióna libier. Prestup zahrňoval aj 10% bonus pre Groningen za ďalší predaj. Debutoval 17. augusta, keď nahradil Efe Ambrosea na posledných 13 minút pri víťazstve v škótskej Premiership 2:0 nad Aberdeenom. S klubom v tejto sezóne vyhral s klubom ligový titul.
Bol jedným z troch hráčov Celticu menovaných v tíme roka PFA Scotland. Van Dijk bol nominovaný na ocenenie PFA Scotland Players' Player of the Year, ale prehral nad spoluhráčom z Celticu Krisom Commonsom. 
Sezóna 2014/2015.
Dňa 22. júla 2014 skórovali Van Dijk a Teemu Pukki dvakrát pri domácom víťazstve 4:0 nad KR v kvalifikácii Ligy majstrov UEFA, čím ich tím postúpil do ďalšieho kola. Svoj prvý gól v novej sezóne Premiership strelil 9. novembra, keď sa presadil po rohovom kope Stefana Johansena a na poslednú chvíľu Celtic vyhral 2:1 nad Aberdeenom. O tri týždne neskôr strelil Van Dijk prvý a posledný gól pri výhre Celticu 4:0 proti Heart of Midlothian vo štvrtom kole Škótskeho pohára. Štyri dni na to jeho šiesty gól v sezóne stačil na víťazstvo v zápase na domácej pôde pri výhre 1:0 nad Partick Thistle.
26. februára bol vylúčený v 36. minúte proti Interu Miláno za faul na Maura Icardiho. Následne bol 8. marca opäť bol vylúčený vo štvrťfinále pohára proti Dundee United keď po jedenástich minútach dostal červenú kartu za konfrontáciu s Calum Butcherom. Jeho suspendácia ale bola zrušená na základe odvolania, rovnako ako trest Paula Patona, ktorého vylúčili, keď si ho pomýlili s Butcherom. Virgil tak mohol nastúpiť na zápas Škótskeho ligového pohára a odohral celých 90 minút finále v Hampden Parku, ktoré Celtic vyhral 2:0.
19. apríla Celtic bojoval v semifinále Škótského ohára proti Inverness v Hampdene a Van Dijk otvoril skóre priamym kopom. Po vylúčení brankára Craiga Gordona Celtic prehral 3:2 a ukončil tak svoju šance na zisk treble. O tri dni opäť gólom z priameho kopu, potvrdil víťazstvo 2:1 vonku nad Dundee. Jeho tím opäť vyhral ligu a Van Dijk bol zaradený do tímu sezóny v lige už druhú sezónu v rade. Opäť sa dostal do užšieho výberu na ocenenie PFA Scotland Players' Player award, ale prehral nad ďalším spoluhráčom, tentoraz Stefanom Johansenom.
Van Dijk údajne „zvažoval svoju budúcnosť“ v Glasgowe po tom, čo Celtic vypadol v kvalifikačných kolách z Ligy majstrov UEFA 2015/2016 po prehre nad Malmö.
Southampton.
Sezóna 2015/2016.
1. septembra 2015, v posledný deň prestupového obdobia, podpísal Van Dijk päťročný kontrakt s klubom Southampton, ktorý pôsobí v Premier League a ktorý riadil Ronald Koeman. Cena za prestup sa vyšplhala na 13 miliónov libier. V posledných hodinách prestupového obdobia sa o Virgila údajne zaujímali aj iné kluby z Premier League – Sunderland, Newcastle a Arsenal. Týmto prestupom sa stal najdrahším holandským obrancom od čias Jaapa Stama, ktorý v roku 2001 odišiel z Manchestru United do Lazia za viac ako 25 miliónov eur.
Za Southampton debutoval 12. septembra remízou 0:0 proti West Bromwich Albion na ihrisku The Hawthorns.
O dva týždne neskôr, pri svojom treťom zápase v Premier League sa Van Dijk zapísal na streleckú listinu keď v 11. minúte dal gól hlavou po štandartke Jamesa Warda-Prowseho a prispel tým k víťazstvu 3:1 nad Swansea City. Jeho spoluhráči aj fanúšikovia Southamptonu ho vo svojej prvej sezóne vyhlásili za hráča roka. 7. mája 2016 podpísal Van Dijk so Saints novú zmluvu na šesť rokov.
Sezóna 2016/2017.
22. januára 2017 bol menovaný kapitánom tímu Southamptonu po odchode Josého Fonteho. V ten istý deň utrpel zranenie členka v zápase proti Leicestru City. To ho vyradilo z finále EFL Cup 2017, ktoré Southampton prehral nad Manchestrom United na štadióne Wembley.
Po úspešnej sezóne 2016/17 v Southamptone bol Van Dijk predmetom záujmu popredných anglických klubov. O Virgila sa údajne zaujímali Chelsea, Manchester City a Liverpool. Liverpool sa ospravedlnil Southamptonu za nezákonný prístup k hráčovi po tom, čo údajne dal jasne najavo svoj záujem o prestup do Liverpoolu. 7. augusta 2017 Van Dijk odovzdal žiadosť o prestup zo Southamptonu a spolu so žiadosťou pripojil aj vyhlásenie, v ktorom zdôraznil svoje želanie pripojiť sa v nasledujúcom prestupovom období k inému klubu.
Sezóna 2017/2018.
Van Dijk zostal v Southamptone a na začiatku sezóny 2017/18 sa prvýkrát sa predstavil od januára, keď sa zranil. 26. septembra Nastúpil ako náhradník pri víťazstve 1:0 nad Crystal Palace. Posledný zápas za Saints odohral 13. decembra 2017 pri domácej porážke 4:1 nad Leicestrom.
Liverpool.
Sezóna 2017/18.
Dňa 27. decembra 2017 bolo oznámené, že Van Dijk sa 1. januára 2018 pripojí k Liverpoolu po otvorení zimného prestupového obdobia za poplatok 75 miliónov libier. Dodnes je najdrahším hráčom Liverpoolu. Jeho bývalý klub Celtic dostal 10% z tejto čiastky podľa dohody z predaja do Southamptonu.
Za Liverpool debutoval 5. januára v treťom kole FA Cupu a strelil víťazný gól hlavičkou pri víťazstve 2:1 proti miestnemu rivalovi Evertonu. Stal sa tak prvým hráčom od Billa Whitea v roku 1901, ktorý skóroval pri svojom debute v Merseyside derby. Van Dijk a Dejan Lovren vybudovali silné partnerstvo v strede obrany Liverpoolu, pričom Holanďan sa zaslúžil o zlepšenie predchádzajúcich problémov v obrane Liverpoolu. Van Dijk bol zaradený do zostavy sezóny Ligy majstrov UEFA, napriek tomu, že odohral len polovicu sezóny pričom "technickí pozorovatelia UEFA" povedali: „Van Dijk prišiel na Anfield a poskytol pokoj a stabilitu vo vyraďovacích fázach súťaže. “ Van Dijk odohral celých 90 minút vo finále Ligy majstrov UEFA 2018 proti Realu Madrid, ktorý Liverpool prehral 1:3. Van Dijk odohral vo svojej prvej sezóne v LIverpoole 22 zápasov vo všetkých súťažiach. Strelil jeden gól.
Sezóna 2018/2019.
Van Dijk dostal za svoje výkony v auguste ocenenie hráča mesiaca Liverpoolu. 2. decembra si Van Dijk pripísal asistenciu pri víťaznom gól v derby zápase proti mestskému rivalovi Evertonu. Liverpool vyhral 1:0 vďaka gólu Divocka Origiho z 96. minúty. Asistoval pri tom Van Dijk kopom z voleja a následnej chybe brankára Evertonu Jordana Pickforda. Holanďan bol nakoniec ocenený hráčom mesiaca PFA za november 2018. 21. decembra strelil Van Dijk svoj prvý gól v Premier League za Liverpool pri výhre 2:0 vonku proti Wolverhamptonu Wanderers. Holanďan pokračoval vo svojej pôsobivej forme aj v sezóne 2018/19, keď vyhral cenu pre hráča mesiaca Premier League za december 2018.
27. februára 2019 skóroval Van Dijk dvakrát pri výhre 5:0 proti Watfordu. Nasledujúci mesiac strelil svoj prvý gól za Liverpool v Lige majstrov a pri ďalšom asistoval pri víťazstve 3:1 nad Bayernom Mníchov. Stal sa tak prvým hráčom od Craiga Bellamyho, ktorý v roku 2007 strelil a prihral na gól Liverpoolu vo vyraďovacej fáze súťaže na vonkajšom štadióne, čo sa považuje za výnimočný úspech keďže hrá na pozícií obrancu. 20. apríla bol spolu so spoluhráčom Sadiom Maném jedným zo šiestich hráčov nominovaných na ocenenie Hráč roka PFA. O štyri dni neskôr bol menovaný v tíme roka PFA spolu so spoluhráčmi z Liverpoolu Trentom Alexandrom-Arnoldom, Maném a Andrewom Robertsonom. 28. apríla 2019 bol vymenovaný za hráča roka PFA. Po víťazstve Liverpoolu 2:0 nad Tottenhamom vo finále Ligy majstrov 2019 bol Van Dijk vymenovaný za hráča zápasu.
Sezóna 2019/2020.
V auguste 2019 vyhral Van Dijk ako jediný obranca v histórií cenu UEFA pre najlepšieho hráča roka. 2. septembra 2019 sa dostal do užšieho výberu vo finále troch najlepších futbalových cien FIFA. 23. septembra 2019 bol zvolený za druhého v kategórii Najlepší futbalista FIFA a v The Best FIFA Football Awards. V októbri 2019 sa Van Dijk dostal do užšieho výberu ako jeden z 30 futbalistov v ankete Zlatá lopta. Na slávnostnej ceremónií v decembri skončil v ankete na druhom mieste za Lionelom Messim.
21. decembra 2019 Van Dijk pre chorobu zmeškal semifinále Majstrovstiev sveta klubov FIFA 2019. Napokon hral vo finále proti Flamengu, pričom Liverpool prvýkrát v histórii klubu vyhral túto súťaž.
Van Dijk získal na prelome rokov získal ďalšie uznanie eď bol menovaný do tímú roka 2019 UEFA. 19. januára 2020 strelil Van Dijk svoj prvý gól North-West Derby proti Manchestru United pri výhre Liverpoolu 2:0 na Anfielde v Premier League. V priebehu ligovej sezóny 2019/2020 Van Dijk začal a odohral všetky zápasy. S klubom v tejto sezóne vyhral ligový titul v Premier League a pomohol tak ukončiť 30 ročné čakanie klubu na zisk titulu.
Sezóna 2020/2021.
12. septembra 2020 strelil Van Dijk gól hlavou proti Leedsu United v úvodný deň novej sezóny. 17. októbra musel nútene vystriedať v šiestej minúte Merseyside derby po faule brankára Evertonu Jordana Pickforda Nasledujúci deň bolo oznámené, že utrpel zranenie predného skríženého väzu v pravom kolene a musí podstúpiť operáciu. Očakávalo sa, že Van Dijk bude mimo hry šesť až dvanásť mesiacov. Dňa 30. októbra bolo oznámené, že operácia jeho zranenia bola úspešná. Holandský reprezentačný tréner Frank de Boer dúfal, že Van Dijk sa bude môcť vrátiť pred EURO 2020, Van Dijk sa však rozhodol, že by mal pokračovať v rehabilitácii, aby mohol byť naplno fit a pripravený v ďalšej sezóne.
Sezóna 2021/2022.
Van Dijk sa prvýkrát predstavil po viac ako deviatich mesiacoch 29. júla 2021, keď nastúpil ako náhradník v druhom polčase v prípravnom zápase proti Hertha BSC. 13. augusta 2021 Van Dijk podpísal s Liverpoolom zmluvu na štyri roky do roku 2025. Svoj prvý gól za Liverpool po viac ako 14 mesiacoch strelil proti jeho bývalému klubu Southamptonu volejom z rohu. Jeho výkony počas sezóny 2021/22 mu vyniesli miesto v tíme roka Premier League PFA.&lt;ref name="PFA21/222"&gt;&lt;/ref&gt; Van Dijk získal striebornú medailu po prehre 0:1 nad Realom Madrid vo finále Ligy majstrov UEFA 2021/22. Bol vybraný do tímu roka UEFA. Liverpool len o vlások premeškal šancu dosiahnuť historický quadraple, keď sa umiestnil na druhom mieste v Premier League a Lige majstrov UEFA 2021/22, no vyhral EFL Cup aj FA Cup.
Sezóna 2022/2023.
29. októbra 2022 prehral Liverpool doma 2:1 nad Leeds United, čo bola Van Dijkova prvá domáca prehra na Anfielde v Premier League po 70 zápasoch od prestupu do klubu v januári 2018.
Sezóna 2023/2024.
31. júla 2023, po odchode Jordana Hendersona, bol Van Dijk vymenovaný za nového kapitána Liverpoolu. 27. augusta 2023 v zápase proti Newcastle United dostal Virgil po faule na Isaka červenú kartu. Bola to jeho prvá červená karta počas jeho sedemročného pôsobenia v klube.
Reprezentačná kariéra.
V novembri 2022 bol Van Dijk vyhlásený za holandského kapitána pre Majstrovstvá sveta vo futbale 2022. Svoj tím doviedol do čela skupinovej fázy po výhrach nad Senegalom a Katarom. Van Dijk následne doviedol svoj tím do štvrťfinále, kde Holandsko prehralo po penaltách nad Argentínou, ktorá neskôr turnaj vyhrala.
Štýl hry.
Van Dijk je fyzicky silný, pravonohý stredný obranca, ktorý zvyčajne figuruje na ľavej strane strednej obrany, hoci môže hrať aj ako pravý stredný obranca. Je obdarený rýchlosťou, dobrou technikou a citom pre góly a je efektívnym rozohrávačom priamych kopov. Pokiaľ ide o jeho schopnosti, bývalý spoluhráč z Celticu Kris Commons poznamenal, že Van Dijk bol „pohodlný na lopte“ a tiež poznamenal, že „mal dobrú techniku a skvelú pravú nohu. Bol dobrý v štandardkách, niektoré priame kopy, ktoré strelil za Celtic, boli absolútne zázraky. Vedel dobre čítať hru. Mal v sebe auru, a veľkú sebadôveru, pretože si uvedomoval, že je dobrý hráč.“
Neil McGuinness, seniorský skaut Celticu ho opísal pri jeho podpise do klubu takto: „ Mal všetko, čo by ste chceli, keby ste si mohli vytvoriť profil ideálneho stredného obrancu“
V rozhovore pre "Marca" v roku 2019, keď sa Lionela Messiho opýtali, prečo bolo také ťažké poraziť Van Dijka, Argentínčan odpovedal: „Je to obranca, ktorý vie, ako posúdiť svoje načasovanie a počkať na správny okamih, aby odstavil útočníka. Je veľmi rýchly a veľký, no na svoju výšku má veľkú obratnosť. Je pôsobivý v obrane aj útoku, pretože strieľa veľa gólov.“ V tom istom roku Paul Merson opísal Van Dijka ako „najlepšieho na svete.“
V roku 2022 označil Erling Haaland Van Dijka za najlepšieho obrancu, proti ktorému kedy hral, pričom ho nazval „rýchlym, silným, “zlým" a inteligentným a zároveň pochválil jeho cit pre načasovanie.
Sponzorstvo.
Van Dijk vystupuje ako hviezda obálky šampiónskej edície videohry "FIFA 20" od EA Sports. Sponzoruje ho spoločnosť Nike.
Osobný život.
Van Dijk bežne používa na drese iba svoje krstné meno. Podľa jeho strýka Stevena je to kvôli rodinnému sporu s jeho otcom, ktorý opustil svoju rodinu počas Virgilovho detstva. Van Dijk k tejto záležitosti povedal, že „nikto skutočne nepozná pravý dôvod. Čo sa presne stalo, je súkromné a médiám to nepoviem. Nie je to nikoho vec. Ale môj otec už nefiguruje v mojom živote.“
Virgil spoznal svoju manželku Rike Nooitgedagt, keď mal 20 rokov a sú manželmi od leta 2017. Prvé dieťa sa im narodilo v roku 2014. V súčasnosti majú štyri deti.
Úspechy.
Celtic
Liverpool
Individuálne